HRVATSKI CRVENI KRIŽ

Zagreb, Ulica Crvenog križa 14.

Dana: 10. srpnja 2018. godine

Obavještavamo sve zainteresirane gospodarske subjekte da pozive za dostavu ponuda mogu preuzeti putem web stranice Hrvatskog Crvenog križa ([www.hck.hr](http://www.hck.hr)). Sve eventualne izmjene i dopune dokumentacije bit će objavljene na ovoj navedenoj web stranici.

**POZIV ZA DOSTAVU PONUDE**

**ZA PREDMET NABAVE:**

**PRIZNANJA ZA DARIVATELJE KRVI**

**SADRŽAJ POZIVA ZA DOSTAVU PONUDE:**

1. Opći podaci
2. Podaci o predmetu nabave
3. Podaci o ponudi
4. Ostale odredbe

PRILOZI: - Ponudbeni list

- Izjava o etičnosti poslovanja

- Ponudbeni troškovnik

- Izjava o prihvaćanju uvjeta iz poziva za dostavu ponuda

- Izjava o roku isporuke

- Opći uvjeti nabave

1. **OPĆI PODACI**
	1. **Podaci o naručitelju:**

Naziv Naručitelja: Hrvatski Crveni križ

Adresa/sjedište Naručitelja: Zagreb, Ulica Crvenog križa 14.

OIB: 72527253659

Broj telefona: 01/4655814

Broj telefaksa: 01/4655365

Internetska adresa: www.hck.hr

Adresa elektroničke pošte: redcross@hck.hr

* 1. **Osoba zadužena za komunikaciju s ponuditeljima:**

Božica Bortek - bozica.bortek@hck.hr

Šani Samardžić - sani.samardzic@hck.hr

* 1. **Vrsta postupka nabave:**

Javno nadmetanje objavom na internetskoj stranici [www.hck.hr](http://www.hck.hr)

* 1. **Procijenjena vrijednost nabave:**

 Procijenjena vrijednost nabave je: 240.000,00 kuna (bez PDV-a) i to po grupama predmeta nabave:

 1. grupa predmeta nabave:

Priznanja za 35, 55 i 75 darivanja (žene) i 50, 75 i 100 darivanja (muškarci) - 208.000 kuna (bez PDV-a)

 2. grupa predmeta nabave:

Plaketa za izvanredan uspjeh – za 125 darivanja za muškarce

- 8.000 kuna (bez PDV-a)

 3. grupa predmeta nabave:

 Plaketa za završno darivanje krvi

 - 24.000 kuna (bez PDV-a)

* 1. **Vrsta ugovora o nabavi:**

Ugovor o kupoprodaji roba

* 1. **Objašnjenja i izmjene poziva za dostavu ponuda**

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Poziv za dostavu ponuda.

1. Za vrijeme roka za dostavu ponuda gospodarski subjekti mogu zahtijevati dodatne informacije vezane za Poziv za dostavu ponude. Sva pitanja vezana uz ovaj natječaj mogu se postaviti isključivo elektroničkim putem odnosno slanjem upita na adresu elektroničke pošte: bozica.bortek@hck.hr.
2. Ako Naručitelj za vrijeme roka za dostavu ponuda mijenja dokumentaciju, osigurat će se dostupnost izmjena svim zainteresiranim gospodarskim subjektima kojima je upućen Poziv za dostavu ponude.
3. **PODACI O PREDMETU NABAVE:**
	1. **Opis predmeta nabave i tehnička specifikacija:**

**1. Priznanja za 35, 55 i 75 darivanja (žene) i 50, 75 i 100 darivanja (muškarci)**

Minimalne tehničke specifikacije:

Promjer medalje: 40,00 mm

Debljina medalje: 2,50 mm

Materijal medalje: Tombak, s minimalno 20 % udjela cinka

Površinska obrada: Zlatni znak – pozlata

Srebrni znak – srebrni ili rodium premaz

Brončani znak – pozlata “roze gold”

Na svakoj medalji je ugrađena alkica (kopča) za lentu, a na lenti je sa stražnje strane ugrađena sigurnosna igla za pričvršćivanje lente i medalje. Lenta je trokutastog oblika izrađena od materijala u bojama hrvatske zastave (crveno, bijelo, plavo).

Medalje za DDK se pakiraju u kutiju dimenzija 150 x 110 mm izrađene od šagrena (prešanog kartona) tamnocrvene boje. Ležište za medalju izrađeno je od crvenog pliša. Unutrašnjost poklopca kutije izrađen je od bijele svile gdje je otisnut logo Hrvatskog Crvenog križa u boji, na unutrašnjosti poklopca kutije nalazi se i bijela traka za pridržavanje deklaracije.

Obavezan je pregled uzorka i dizajna medalje u HCK.

*Dizajn priznanja u privitku.*

*Odabrani ponuditelj se obvezuje:*

1. Priznanje- medalje izraditi prema uputa Naručitelja i prema utvrđenim opisima,

2. Naručitelju omogućiti u svakom trenutku kontrolu nad izradom priznanja/medalja u svom poslovnom prostoru,

3. Medalje pakirati u odgovarajuće kutije prema priloženim opisima prilikom isporuke Naručitelju,

4. Predmet nabave prodavati isključivo Hrvatskom Crvenom križu pod uvjetima utvrđenim u ovom Pozivu za dostavu ponuda i sklopljenom ugovoru koji će se zaključiti na temelju ovog Poziva za dostavu ponuda.

5. Svaku medalju prati deklaracija sa svim specifikacijama medalje (potvrda o udjelu i sastavu).

**2. Plakete za darivatelje krvi**

Plaketa za izvanredan uspjeh – za 125 darivanja za muškarce.

Nagrada od troslojnog pleksija i metala (ZAMAC – cink legura); površinska obrada metala: pozlata; dorada: ručno bojanje križa u crvenu boju; debljina pleksija 20 mm (8 mm + 4 mm + 8 mm); dimenzija nagrade: 95 mm x 130 mm; dorada: tisak teksta na pleksi; za 125 puta darovanu krv.

Pojedinačno pakiranje u bijelu kartonsku kutiju po mjeri nagrade (100 mm x 135 mm), dorada: tisak na kutiju.

Obavezan je pregled uzorka i dizajna plakete u HCK.

*Dizajn plakete u privitku*

**3. Plaketa za završno darivanje krvi**

Nagrada tri sloja pleksiglasa 5 mm, podnožje 10 mm, tisak na pleksiglas, personalizacija na srebrnu sjajnu pločicu.

Pojedinačno pakiranje u kartonsku kutiju po mjeri nagrade, dorada: personalizirana naljepnica na kutiju.

Obavezan je pregled uzorka i dizajna plakete u HCK.

*Dizajn plakete u privitku*

**Ostale odredbe**

Ponuđeni proizvodi moraju u cijelosti zadovoljiti sve tražene uvjete iz ove točke Poziva za dostavu ponuda. Svi proizvodi moraju zadovoljavati sve zahtjeve određene važećim propisima i pravilima struke.

Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana.

Prilikom isporuke svi proizvodi moraju biti propisano pakirani, označeni i deklarirani na hrvatskom jeziku.

Odabrani ponuditelj se obvezuje dostavljati robu u ambalaži koja jamči očuvanje kvalitete prilikom skladištenja i transporta, dostavljenu u paketima i dopremljenu odgovarajućim vozilima na lokacije isporuke.

Trošak ambalaže paketa, tiskanja, oznake na ambalaži kao i sav manipulativni trošak slaganja, transporta i isporuke snosi odabrani Ponuditelj i treba biti uključen u cijenu proizvoda.

* 1. **PREGLED UZORAKA I DIZAJN MEDALJA I PLAKETA**

Svi ponuditelji imaju obvezu osobno posjetiti ured Hrvatskog Crvenog križa i upoznati se sa uzorkom, detaljno pregledati izvedbu medalja i plaketa, obilježja, tisak, kutiju, naljepnicu, pakiranje, kvalitetu izvedbe kao i upoznati se sa svim ostalim bitnim elementima koji imaju utjecaj na uslugu izrade medalja i plaketa te podnošenje ponude.

Ponuditelji na svoj trošak vrše pregled na lokaciji naručitelja kako bi za sebe i na vlastitu odgovornost prikupili sve informacije koje su potrebne za izradu ponude.

Predajom ponude smatra se da je ponuditelj upoznat sa svim relevantnim činjenicama i minimalnim tehničkim, estetskim i kvalitativnim specifikacijama.

Pregled uzoraka će biti organiziran u periodu od 11. do 16. srpnja 2018. godine između 10:00 i 14:00 sati na lokaciji Ulica Crvenog križa 16, 10 000 Zagreb. Ponuditelji iznimno mogu, uz prethodnu najavu Naručitelju, pregledati uzorak i van organiziranog termina.

Ponuditelji su obvezni potvrditi svoj dolazak dan prije na elektronski na e-mail: bozica.bortek@hck.hr. Naručitelj će izdati potvrdu o pregledu uzorka koja se mora priložiti u sklopu ponude.

* 1. **KOLIČINA PREDMETA NABAVE**

**Predmet nabave su:**

**a) Priznanja za 35, 55 i 75 darivanja (žene) i 50, 75 i 100 darivanja (muškarci)**

Brončani znak - 35 darivanja (žene) – 170 komada

Brončani znak - 50 darivanja (muškarci) – 1300 komada

Srebrni znak - 55 darivanja (žene) – 50 komada

Srebrni znak - 75 darivanja (muškarci) – 350 komada

Zlatni znak - 75 darivanja (žene) – 11 komada

Zlatni znak - 100 darivanja (muškarci) - 160 komada

**b) Plakete za darivatelje krvi - izvanredni uspjeh**

Muškarci 125 darivanja – 20 komada

**c) Plaketa za završno darivanje krvi** - 150 komada

Količina predmeta nabave je minimalna i temelji se na procjeni potreba Naručitelja, a nalaze se u Troškovniku (Prilog 3). Naručitelj će predmet nabave naručiti prema svojim stvarnim potrebama i nije u obvezi naručiti točne količine navedene u ovoj točki i u troškovniku. Stvarna količina realizirana tijekom trajanja Ugovora može biti veća ili manja od okvirne količine. Navedeno se odnosi na povećanje ili umanjenje ukupnih okvirnih količina.

Nabava ukupne količina plaketa i medalja ugovorit će se prema jediničnim cijenama proizvoda postignutim u ovom postupku nabave.

Predviđena je najmanje jedna narudžba.

* 1. **Dopušteno nuđenje po grupama**
	2. **Mjesto izvršenja:**

Zagreb, Ulica Crvenog križa 14

* 1. **Rok izvršenja: 31. kolovoz 2018. godine**
1. **OBVEZNI RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE**

Gospodarski subjekt isključuje se iz postupka nabave u bilo kojoj njegovoj fazi:

* ako nije registriran za djelatnost koja je predmet nabave,
* ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
* ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije.
* ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.
* ako je u posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način.

Naručitelj kao preliminaran dokaz da se gospodarski subjekt ne nalazi u jednoj od situacija navedenih u ovoj točki Poziva za dostavu ponude prihvaća potpisanu izjavu o nepostojanju razloga za isključivanje ponuditelja (Obrazac 1 - Izjava o etičnosti poslovanja) od strane osobe ovlaštene za zastupanje gospodarskog subjekta koja se dostavlja u ponudi. Izjava ne smije biti starija od tri mjeseca od dana početka postupka javne nabave.

Naručitelj može u bilo kojem trenutku tijekom postupka nabave, radi provjere gore navedenih okolnosti, zatražiti od Ponuditelja, a posebice od odabranog ponuditelja da prije sklapanja ugovora, dostavi jedan ili više dokumenata koji potvrđuju da se ponuditelj ne nalazi u situacijama iz ove točke Poziva za dostavu ponude.

1. **ODREDBE O SPOSOBNOSTI PONUDITELJA**
	1. **UVJETI PRAVNE I POSLOVNE SPOSOBNOSTI**

Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Dokaz ne smije biti stariji od 6 mjeseci računajući od dana objave postupka nabave.

* 1. **UVJETI TEHNIČKE I STRUČNE SPOSOBNOSTI**

Za dokazivanje tehničke i stručne sposobnosti Ponuditelj treba priložiti sljedeće dokumente:

* Sposobnost za obavljanje profesionalne djelatnosti gospodarskog subjekta dokazuje se izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastanka.
* Potvrde o urednom ispunjenim ugovorima o izvršenju roba u posljednje tri godine kojima se dokazuje zadovoljavajuće izvršenje 2 ugovora s istim ili sličnim predmetom ugovora kao što je predmet nabave čiji je zbrojeni iznos (bez PDV-a) minimalno u visini procijenjene vrijednosti nabave, a koje moraju sadržavati sljedeće podatke: **naziv i sjedište ugovornih strana, datum ugovora, predmet ugovora, vrijednost isporučene robe, datum i mjesto isporuke, navod jesu da li je ugovor uredno izvršen**. U slučaju nemogućnosti dobivanja potvrde od druge ugovorene strane valjana je ovjerena izjava ponuditelja s traženim podacima i priloženim dokazom da je takva potvrda zatražena. Ako je potrebno naručitelj može zatražiti provjeru istinitosti potvrda.
	1. **PRAVILA DOSTAVLJANJA DOKUMENATA**

Sve dokumente koje naručitelj zahtjeva u točkama 3. i 4. Ovog Poziva za dostavu ponude ponuditelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Prije sklapanja ugovora, naručitelj može od odabranog ponuditelja zatražiti dostavu izvornika ili ovjerenih preslika jednog ili više dokumenata koji su bili traženi a koje izdaju nadležna tijela. Ako je odabrani ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovno dostavljati.

* 1. **OSTALI UVJETI**

Ponuditelj je kao sastavni dio ponude obvezan dostaviti uzorke, kako bi utvrdio podatke navedene u tehničkim specifikacijama ponuđenih predmeta nabave (estetski izgled, svojstva i kvalitetu izvedbe, ispis, deklaraciju, pakiranje, i sl.) odnosno jednakovrijednost ponuđene i tražene robe. Dostava uzoraka vrši se na način kao i dostava dijela/dijelova ponude u zatvorenom paketu/omotnici iz odjeljka 5.3 ovog Poziva za dostavu ponuda.

Poziva za dostavu ponuda s nazivom i adresom Naručitelja, nazivom i adresom Ponuditelja, s naznakom evidencijskog broja nabave i nazivom predmeta nabave, brojem i nazivom grupe za koju se podnose.

1. **PODACI O PONUDI:**
	1. **Sadržaj ponude:**

Svaki je ponuditelj dužan uz ponudu priložiti:

1. Popis svih sastavnih dijelova i/ili priloga ponude
2. Ponudbeni list, Obrazac 1 ovoga Poziva, popunjen, potpisan i ovjeren od strane odgovorne osobe ponuditelja,
3. Troškovnik, Obrazac 2 ovoga Poziva, popunjen, potpisan i ovjeren od strane odgovorne osobe ponuditelja,
4. Tražene dokaze o pravnoj i poslovnoj sposobnosti, te tehničkoj i stručnoj sposobnosti i ostale uvjete navedene u točkama 4.1., i 4.2..
5. Ponudu potpisanu od strane ovlaštene osobe za zastupanje po zakonu i ovjeren pečatom ponuditelja.
6. Uzorke za svaku grupu proizvoda, odnosno za grupu za koju se natječe i deklaraciju uz proizvod. Za grupu pod rednim brojem 1 potrebno je dostaviti po jedan uzorak od svake medalje (Zlatni znak, Srebrni znak, Brončani znak)
7. Izjavu ponuditelja o etičnosti poslovanja Obrazac 3
8. Izjavu o prihvaćanju uvjeta iz poziva Obrazac 4 i
9. Izjava o roku isporuke- Obrazac 5

Ponuda mora sadržavati sve navedene priloge. Predmetnu dokumentaciju ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima iz ovoga Poziva za dostavu ponuda svim traženim dokumentima.

Pri sastavljanju ponude NE SMIJU se dodavati redovi ili stupci ili na bilo koji način mijenjati izgled obrasca ponudbenog lista i troškovnika.

Ponudbeni list i troškovnik potrebno je ispuniti, potpisati od strane ovlaštene osobe za zastupanje po zakonu i ovjeriti pečatom ponuditelja te dostaviti u sklopu Ponude. Isto se odnosi na ostale izjave i priloge navedene u sadržaju i ovoj točki Poziva za dostavu ponuda.

* 1. **Način izrade ponude:**

Ponuda mora biti izrađena u obliku naznačenom u Pozivu za dostavu ponude te treba sadržavati sve elemente propisane Pozivom.

Ponuda se predaje u izvorniku, potpisana od strane ovlaštene osobe za zastupanje po zakonu i ovjerena pečatom ponuditelja. Ponuda se dostavlja u papirnatom obliku te mora biti povezana u cjelinu.

Stranice ponude se označavaju rednim brojem stranice kroz ukupan broj stranica ponude ili ukupan broj stranica ponude kroz redni broj stranice.

Ponude u papirnatom obliku pišu se neizbrisivom tintom.

Ponuditelj može predati samo jednu ponudu.

Uz ponudu je obvezna i dostava uzorka predmeta ponude

* 1. **Način dostave ponude:**

Ponuda se dostavlja u zatvorenoj omotnici preporučenom poštom ili osobno na adresu: Hrvatski Crveni križ, Zagreb, Ulica Crvenog križa 14. s naznakom: „Ponuda – ne otvaraj“.

Alternativne ponude nisu dopuštene.

* 1. **Način određivanja cijene ponude:**

Cijena ponude je nepromjenjiva tijekom trajanja ugovora.

Ponuditelj dostavlja ponudu s cijenom u kunama. Cijena ponude piše se brojkama. Cijena ponude izražava se za cjelokupan predmet nabave.

U cijenu trebaju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude. Ukupnu cijenu ponude čini cijena ponude s porezom na dodanu vrijednost.

Ponuditelj je obvezan:

• navesti jedinične cijene za svaku pojedinu stavku Ponudbenog troškovnika

• cijenu ponude iskazati na Ponudbenom listu (i to: bez PDV-a i ukupna cijena s PDV-om)

• cijenu ponude iskazati u kunama brojkama

• ispuniti sve tražene stavke iz priloženih obrazaca

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Ako ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Sve troškove koji se pojave iznad deklariranih cijena ponuditelj snosi sam.

* 1. **Kriterij za odabir ponude:**

Kriterij za odabir ponude je ekonomski najpovoljnija ponuda (ENP), što se očituje u najboljem omjeru cijene, kvalitete i estetike izvedbe.

Kvaliteta i estetika izvedbe procjenjuje stručno povjerenstvo HCK uvidom u uzorak, deklaraciju i minimalne tehničke specifikacije pojedinih artikala i načinu površinske i završne obrade. Zbog zanatskog načina rada i same izrade medalja i plaketa Povjerenstvo za nabavu (stručna komisija) će odlučiti o kvaliteti i estetici same izrade i o odabiru ponuditelja.

Ponude koje ne zadovolje propisane odredbe sposobnosti ponuditelja iz točke 4. i koje nisu dostavile uzorak/ke neće se ocjenjivati.

* 1. **Jezik i pismo ponude:**

Ponuda sa svim traženim prilozima podnosi se na hrvatskom jeziku i latiničnom pismu.

* 1. **Rok valjanosti ponude:**

Rok valjanosti ponude je 30 dana od dana isteka roka za dostavu ponuda i mora biti naveden u obrascu ponude.

Na zahtjev Naručitelja ponuditelj može produžiti rok valjanosti svoje ponude.

1. **OSTALE ODREDBE:**
	1. **Rok za dostavu Ponuda:**

Ponude je potrebno dostaviti do **23. srpnja 2018**. **godine do 12,00 sati,** bez obzira na način dostave.

* 1. **Otvaranje ponuda:**

Otvaranje ponuda neće biti javno.

* 1. **Rok, način i uvjeti plaćanja:**

Način plaćanja je 30 dana računajući od dana zaprimanja računa.

Predujam isključen.

Obrazac 1.

**PONUDBENI LIST**

**Predmet nabave: PRIZNANJA ZA DARIVATELJE KRVI**

**Naručitelj:** Hrvatski Crveni križ

Evidencijski broj nabave: 15-51/2018

Ponuditelj: (Tvrtka ili naziv):

Sjedište:

OIB:

Broj računa(IBAN):

Obveznik PDV-a: DA NE

Adresa za dostavu pošte:

E-pošta:

Kontakt osoba:

Telefon:

Telefaks:

1. Suglasni smo s dokumentacijom Poziva za dostavu ponuda u postupku nabave za **Priznanja za darivatelje krvi**, sukladno uvjetima iz Poziva, a prema troškovniku koji čini sastavni dio Poziva za dostavu ponuda:

 1) Grupa predmeta nabave: Priznanja za 35, 55 i 75 darivanja (žene) i 50, 75 i 100 darivanja (muškarci) ............................................. kn

 2) Grupa predmeta nabave: Plaketa za izvanredan uspjeh – za 125 darivanja za muškarce ............................................. kn

 3) Grupa predmeta nabave: Plaketa za završno darivanje krvi ...................................... kn

 Cijena ponude: ............................................. kn

 PDV: .............................................

 Ukupno ............................................. kn (brojevima)

1. Rok valjanosti ponude je devedeset (30) dana od dana otvaranja ponuda.
2. Rok početka isporuke od dana zaprimanja narudžbe je ………………………………………. dana.

Broj:

Datum:

 Ponuditelj:

 (tiskano upisati ime i prezime ovlaštene osobe ponuditelja)

 Potpis i pečat

Obrazac 2.

***Ponudbeni troškovnik***

|  |  |  |  |  |
| --- | --- | --- | --- | --- |
| ***Redni broj*** | ***Naziv stavke*** | ***Količina (komada)*** | ***Jedinična cijena*** | ***Ukupna cijena*** |
| 1. | *Brončani znak**Priznanja za 35 darivanja (žene) i 50 darivanja (muškarci)* | *1470* |  |   |
| 2. | *Srebrni znak**Priznanja za 55 darivanja (žene) i 75 darivanja (muškarci)* | *400* |  |  |
| 3. | *Zlatni znak**Priznanja za 75 darivanja (žene) i 100 darivanja (muškarci)* | *171* |  |  |
| 4. | *Plaketa za izvanredan uspjeh – za 125 darivanja za muškarce* | *20* |  |  |
| 5. | *Plaketa za završno darivanje krvi* | *150* |  |  |
| **Popust**  |   |
| **Cijena ponude bez PDV-a** |   |
| **Porez na dodanu vrijednost** |   |
| **Cijena ponude s PDV-om** |   |

***Napomene:***  *Obvezna ovjera potpisom i pečatom*

**Mjesto i datum\_\_\_\_\_\_\_\_\_\_\_\_\_\_\_\_\_\_\_\_ M.P. Ime i prezime**

 **Odgovorne osobe ponuditelja**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazac 3.

Evidencijski broj nabave: 15-51/2018

**IZJAVA O ETIČNOSTI POSLOVANJA**

Kojom ja, .......................................................................................................................................................

 (ime i prezime, broj osobne iskaznice i naziv izdavatelja)

.......................................................................................................................................................

kao osoba ovlaštena za zastupanje pravne osobe

...........................................................................................................................................

 (naziv i sjedište gospodarskog subjekta, OIB)

pod materijalnom i kaznenom odgovornošću izjavljujem da je gospodarski subjekt registriran za djelatnost koja je predmet nabave

da kao osoba ovlaštena za njegovo zakonsko zastupanje, nisam pravomoćno osuđen za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima

da su ispunjene sve obveze plaćanja dospjelih poreznih obveza i obveza za mirovinsko i zdravstveno osiguranje, osim ako mi prema posebnom zakonu plaćanje tih obveza nije dopušteno ili je odobrena odgoda plaćanja

da se nisam lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije

da gospodarski subjekt nije u stečaju, insolventan ili u postupku likvidacije, i njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti i nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

da u posljednje dvije godine do početka postupka nabave nisam učinio težak profesionalni propust.

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2018. godine.

 ...............................................

 (potpis ovlaštene osobe)

Izjava ne smije biti starija od tri mjeseca računajući od dana početka postupka nabave

* Izjava mora biti potpisana od strane ovlaštene osobe

Obrazac 4.

**IZJAVA O PRIHVAĆANJU UVJETA IZ POZIVA ZA DOSTAVU PONUDA**

kojom ja

(naziv ponuditelja, adresa, OIB)

Izjavljujem da su mi poznate odredbe iz Poziva za dostavu ponuda, evidencijski broj nabave: 15-51/2018, da ih prihvaćam i da ću izvršiti predmet nabave **PRIZNANJA ZA DARIVATELJE KRVI *,*** u skladu s tim odredbama i za cijene koje su navedene u dostavljenoj ponudi.

Gore navedeno potvrđujem svojim potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto i datum) (ime i prezime ovlaštene osobe Ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vlastoručni potpis ovlaštene osobe Ponuditelja)

Obrazac 5.

**IZJAVA O ROKU SPORUKE**

Radi dokazivanja sposobnosti isporuke robe iz Poziva za dostavu ponuda, dajem

**IZJAVU**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) (adresa stanovanja)

OIB:\_\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od\_\_\_\_\_\_\_\_\_\_\_

kao osoba ovlaštena po zakonu za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

koji se u ovom postupku nabave PRIZNANJA ZA DARIVATELJE KRVI***,*** evidencijskog broja: 15-51/2018, pojavljuje kao ponuditelj, izjavljujem kako je **rok isporuke** pojedinačne narudžbe **\_\_\_\_\_\_\_ dana.**

U\_\_\_\_\_\_\_\_\_\_\_, dana\_\_\_\_\_\_\_\_\_2018. M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, funkcija i

 potpis ovlaštene osobe)